text: Kun mænd er inviteret
  04 juni 2013 kl. 09.18
  Mænd kan nu få undersøgt deres sundhedstilstand, når de afleverer deres affald på genbrugspladsen i Hedensted kommune.
  Hedensted kommune tilbyder nu, at mænd kan få undersøgt deres helbred, når de alligevel er på kommunernes genbrugspladser.
  Tilbuddet gælder kun mænd.
  Anledningen er "Mænds sundhedsuge".
  Mænd har 30 % mindre kontakt til deres praktiserende læge end kvinder.
  Kun halvdelen af mænd med en depression får hjælp, og tre gange så mange mænd som kvinder begår selvmord.
  På genbrugspladserne får mændene tilbudt et helbredstjek, der består af en måling af BMI, talje, blodsukker, blodtryk og lungefunktion.
  De kan også få rådgivning om, hvordan de kan få en sundere hverdag.
  